Kutaisi
<s>Kutaisi (gru. ქუთაისი) je drugi najveći gruzijski grad.</s><s>Prijestolnica je gruzijske regije (mkhare) Imeretije u središtu zemlje, u dolini rijeke Rioni.</s>

<s>Historija 
Tragovi o osnivanju Kutaisija stari su preko 3.500 godina.</s><s>Prema grčkoj mitologiji, upravo je ovdje Jazon ukrao zlatno runo, izvršavajući zadatke kolhindskog kralja Eta.</s><s>Stari grčki povjesničari spominju grad u vrijeme ere kretskog kralja Minosa.</s>

<s>Započevši od antičkih vremena, Kutaisi je imao vodeću poziciju na zapadu Gruzije.</s><s>Tijekom 6. stoljeća, grad je bio prijestolnica Kraljevstva Lazika te je bio vojni poligon Perzije i Bizanta.</s><s>U 8. vijeku postao je glavni grad Ujedinjenog Kraljevstva Lazika i Abhazije dok je njegova važnost porasla u 10. vijeku kada je postao prijestolnica Ujedinjenog Kraljevstva Gruzije te je ondje stolovao kralj Bagrat III.</s><s>Status glavnog grada imao je sljedeće 124 godine a kao simbol tog vremena i ujedinjenja zemlje, ondje se nalazi istoimena lijepa katedrala Bagrati.</s>

<s>Tijekom vladavine kralja Davida IV. od Gruzije, prijestolnica je premještena u Tbilisi dok je u Kutaisiju izgrađen Gelatski manastir a izvan grada eklesiologijska akademija.</s><s>Unatoč gubitku statusa prijestolnice, Kutaisi nikad nije izgubio svoje mjesto u gruzijskoj povijesti te je kulturološki, edukacijski i turistički centar zemlje.</s>

<s>Za vrijeme Imeretskog kraljevstva, grad je više puta padao u turske ruke, iako je formalno ostajao glavnim gradom.</s><s>Imeretski vladari obraćali su se Rusiji često za pomoć, no ona na te pozive nije odgovarala jer su joj bili bitniji dobri odnosi s Osmanskim Carstvom.</s><s>Tek je potkraj 18. vijeka, za vrijeme Katarine Velike, Rusija poslala pomoć kralju Solomonu I. On je uz pomoć njemačkog generala Gottlieba Totlebena oslobodio grad.</s><s>Ubrzo poslije toga, 1810. godine, Imereti je uključen u Rusko Carstvo a grad je postao sjedištem gubernije.</s>

<s>Početkom 20. vijeka Kutaisi je bio mali provincijski gradić, međutim tijekom sovjetskog razdoblja postao je veliko industrijsko središte gruzijske sovjetsko-socijalističke republike.</s>

<s>Bivši gruzijski predsjednik Miheil Saakašvili je 2011. godine potpisao ustavni amandman kojim je gruzijski parlament premješten iz Tbilisija u Kutaisi.</s><s>Tako je zgrada parlamenta izgrađena na mjestu srušenog masivnog monumenta posvećenog u sjećanje na 300.000 poginulih Gruzijaca tokom 2. svjetskog rata.</s><s>Zgrada je dizajnirana u futurističkom obliku ovalne kupole od stakla a otvorena je u maju 2012.</s><s>Troškovi njezine izgradnje iznosili su gotovo 83 milijuna USD.</s>

<s>Klima 
Klima u gradu je vlažna i suptropska s vrućim ljetima te toplim i suhim zimama.</s><s>Prosječna godišnja temperatura iznosi 14,5 °C s pet stupnjeva razlike s obzirom na druge dijelove Imeretije.</s><s>Godišnja količina oborina iznosi 1.730 mm.</s>

<s>Ekonomija 
Glavne ekonomske grane u gradu su trgovina, industrija i transport.</s><s>Kod industrijske proizvodnje prevladavaju:
 prehrambena industrija (proizvodnja mesa, mliječnih proizvoda i minerala te alkoholnih i nealkoholnih pića),
 drvna industrija (namještaj i građevinski materijal),
 automobilska industrija (poljoprivredna vozila, teretni kamioni, mali dijelovi za automobile, naftne pumpe, kranovi),
 proizvodnja ore (kreda, cement, boje),
 obrti (proizvodnja prirodne svile, tepiha i stokineta).</s>

<s>Promet 
Kutaisi se nalazi na raskrižju puteva koji vode prema zapadu i sjeveru Gruzije.</s><s>Udaljenost od grada do prijestolnice Tbilisija iznosi 220 km.</s>

<s>U gradu je izgrađeno 312 km cesta za motorna vozila, postoji željeznički promet dok se 14 km zapadno od grada nalazi međunarodna zračna luka David IV. od Gruzije.</s>

<s>Znamenitosti</s>

<s>Gradska jezgra Kutaisija sačuvala je svoj srednjovjekovni izgled.</s><s>Od arhitektonskih spomenika ističu se katedrala Bagrati i manastir Gelati te su oba 1994. godine upisani u UNESCO-v popis mjesta svjetske baštine u Aziji i Oceaniji.</s><s>Tu je i samostan Motsameta iz 11. stoljeća.</s>

<s>U gradu se nalazio masivni memorijal "Monument slave" posvećen gruzijskim žrtvama u 2. svjetskom ratu.</s><s>On je uništen tijekom prosinca 2009. kako bi se na njegovom mjestu izgradila zgrada parlamenta koja je ovdje premještena iz Tbilisija.</s><s>Samo rušenje izazvalo je masovne proteste iz Rusije te redova gruzijske opozicije.</s><s>Vladimir Putin koji je tada bio ruski premijer predložio je obnovu spomenika u Moskvi.</s><s>Budući da se izvođač rušenja nije držao pravila sigurnosti, tada je poginula žena i njezino dijete a teško je ozlijeđen jedan muškarac, kada je u eksploziji u zrak odletio dio konstrukcije.</s>

<s>Sport 
Glavni sport u gradu je nogomet dok je lokalni Torpedo Kutaisi bio trostruki uzastopni nacionalni prvak.</s><s>Popularan je i ragbi u kojem je RC AIA Kutaisi nekoliko puta osvojio sovjetsko a raspadom države i nacionalno prvenstvo.</s><s>Tu je i košarkaški klub BC Kutaisi 2010.</s>

<s>Sestrinski gradovi 
Kutaisi je sestrinski grad s dvadeset gradova, uglavnom azijskih i europskih te jednim iz Sjedinjenih Država.</s>

<s>Galerija slika</s>

<s>Izvori</s>

<s>Gradovi u Gruziji</s>

